Diari Oficial de la Generalitat Valenciana


Sumari del DOGV 6529, del 26-05-2011 (2011/6118)

ORDRE 8/2011, de 18 de maig, de la Conselleria de Medi Ambient, Aigua, Urbanisme i Habitatge, per la qual s'adopten mesures en relació amb les sol·licituds d'ajudes a llogaters en el marc del Pla d'Habitatge i Rehabilitació 2009-2012.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6529

Data del DOGV
:   26-05-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/6118


Data del document
:   18-05-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 8/2011, de 18 de maig, de la Conselleria de Medi Ambient, Aigua, Urbanisme i Habitatge, per la qual s'adopten mesures en relació amb les sol·licituds d'ajudes a llogaters en el marc del Pla d'Habitatge i Rehabilitació 2009-2012. [2011/6118]  
PREÀMBUL  
  
El Pla d'Habitatge 2009-2012, regulat pel Reial Decret 2066/2008, de 12 de desembre, pel qual es regula el Pla Estatal d'Habitatge i Rehabilitació 2009-2012 i pel Decret 66/2009, de 15 de maig, del Consell, pel qual s'aprova el Pla Autonòmic d'Habitatge de la Comunitat Valenciana 2009-2012, estableix un programa d'ajuda al llogater d'habitatge.  
  
D'acord amb el que disposa el paràgraf primer de la disposició addicional tercera del Decret 66/2009, de 15 de maig, el nombre d'actuacions protegides que ha de reconéixer la Generalitat s'ha d'ajustar als objectius establits amb el Ministeri d'Habitatge en el marc del conveni per al Pla d'Habitatge i Rehabilitació 2009-2012.   
En el paràgraf tercer de la mateixa disposició s'estableix que mitjançant una ordre del conseller competent en matèria d'habitatge, una vegada superats els objectius convinguts es poden establir les mesures que corresponguen per al tancament de la línia d'actuacions protegides de què es tracte.  
D'altra banda, la Resolució de 3 de febrer de 2011, del conseller de Medi Ambient, Aigua, Urbanisme i Habitatge, per la qual es publiquen els crèdits que han de finançar les ajudes destinades al Programa d'Ajudes a Llogaters, a l'empara del que regula el Reial Decret 2066/2008, de 12 de desembre, i el Decret 66/2009, de 15 de maig, del Consell, estableix en l'apartat tercer que els crèdits publicats en aquesta resolució tenen el caràcter de màxims, per tant, no poden concedir-se subvencions una vegada esgotats, circumstància aquesta que s'ha de publicar en el Diari Oficial de la Comunitat Valenciana.  
  
Actualment, les sol·licituds d'ajuda al llogater presentades excedeixen àmpliament els objectius adjudicats i, així mateix, el crèdit previst en l'esmentada Resolució de 3 de febrer està esgotat.  
  
En conseqüència, a fi de no generar falses expectatives als que sol·liciten ajudes al llogater les quals no podran pagar-se a causa de l'esgotament tant dels objectius adjudicats pel Ministeri de Foment a la Comunitat Valenciana, com del crèdit publicat en la Resolució de 3 de febrer de 2011, la Generalitat, mitjançant la conselleria competent en la matèria, com a gestora responsable del Pla, ha d'adoptar les mesures pertinents en aquest sentit.  
Per tot això, fent ús de les facultats que m'atribueix el Decret 139/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, i l'article 28, apartat e), de la Llei 5/1983, de 30 de desembre, del Consell.  
  
ORDENE  
  
Article únic. Inadmissió de sol·licituds d'ajudes al llogater  
En compliment del que disposa la disposició addicional tercera del Decret 66/2009, de 15 de maig, per la qual el reconeixement d'actuacions protegides per part de la Generalitat queda tancat pel nombre d'objectius convinguts amb el Ministeri d'Habitatge per a l'aplicació del Pla Estatal d'Habitatge i Rehabilitació, com també per la disponibilitat pressupostària, i una vegada esgotat el crèdit d'1.000.000 d'euros publicat en la Resolució de 3 de febrer de 2011, del conseller de Medi Ambient, Aigua, Urbanisme i Habitatge, a partir de l'entrada en vigor d'aquesta ordre no s'admeten a tràmit noves sol·licituds d'ajudes al llogater d'habitatges a càrrec del programa 2011, en el marc del Pla d'Habitatge 2009-2012, regulades per l'article 38 del Reial Decret 2066/2008, de 12 de desembre, i per l'article 12 del Decret 66/2009, de 15 de maig.  
  
  
DISPOSICIÓ FINAL  
  
Única. Entrada en vigor  
Aquesta ordre entra en vigor l'endemà de ser publicada en el Diari Oficial de la Comunitat Valenciana.  
  
València, 18 de maig de 2011  
  
El conseller de Medi Ambient, Aigua, Urbanisme i  
Habitatge, i vicepresident tercer del Consell,  
JUAN GABRIEL COTINO FERRER